section_heading: Životopis
paragraph_text: Rođen je u Montevideu 8. svibnja 1941., u vihoru Drugog svjetskog rata, kao treće id šestero djece roditelja talijanskih useljenika. Nakon osnovne i srednjoškolske naobrazbe, odlazi u sjemenište i pohađa nastavu na Bogoslovnom zavodu u Montevideu. Studirao je na Papinskom sveučilištu Gregoriana između 1965. i 1969. godine, kada je obranio doktorat i postao doktor znanosti dogmatske bogoslovije. Nekoliko mjeseci je služio kao đakon u američkoj saveznoj državi Missouri. Nakon povratka u Urugvaj zaređen je za svećenika 29. svibnja 1971.